text: Не адна беларуска, не адзін беларус, а мільёны гвалцяцца штодня. І калі ад гвалтаўніка, а таксама дзьвюх палатаў парлямэнту вуаёраў і баязьліўцаў ніхто і не чакае разуменьня, то затрымка ў рашучасьці Захаду таксама паступова ператвараецца ў вуаёрства і саўдзельніцтва. Мы ня можам сьпісаць усё на бюракратычнасьць ЭЗ ці на няведаньне вялікай часткай эўрапейцаў Беларусі.
  Кожны дзень дыпляматычных затрымак і думаньня, кожны дзень новых гвалтаў, у тым ліку сэксуальных, учыненых невядомымі ў чорным і ў вусьцішных падшаломніках, набліжае ЭЗ да Расеі, якая здаўна праз свае хаўрусьніцтва таксама спрычыненая да гвалту і сьмерці людзей у Беларусі.